**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 2 ОТ 2004 Г. ЗА МИНИМАЛНИТЕ ИЗИСКВАНИЯ ЗА ЗДРАВОСЛОВНИ И БЕЗОПАСНИ УСЛОВИЯ НА ТРУД ПРИ ИЗВЪРШВАНЕ НА СТРОИТЕЛНИ И МОНТАЖНИ РАБОТИ (ДВ, БР. 37 ОТ 2004 Г.)**

*Издадена от министъра на труда и социалната политика и министъра на регионалното развитие и благоустройството*

***Обн. ДВ. бр.10 от 1 Февруари 2019г.***

§ 1. В чл. 5 се правят следните изменения:

1. В ал. 1 т. 1 се изменя така:

"1. за етапа на проектирането - когато възлага проектирането на повече от един проектант, в т.ч. когато проектантът на инвестиционния проект е различен от проектанта на плана по чл. 156б, ал. 1, т. 2 от Закона за устройство на територията;".

2. В ал. 3, т. 1 думите "инвестиционното проектиране" се заменят с "проектирането".

§ 2. В чл. 7 думите "инвестиционното проектиране" се заменят с "проектирането".

§ 3. В чл. 9 се правят следните изменения:

1. В ал. 1 думите "инвестиционното проектиране" се заменят с "проектирането".

2. В ал. 2:

а) в основния текст думите "е част от инвестиционния проект съгласно Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.; изм., бр. 85 и 96 от 2009 г.; изм. и доп., бр. 93 от 2014 г.; изм., бр. 102 от 2014 г. и бр. 13 от 2015 г.) и" се заличават;

б) в т. 1, буква "л" думите "инвестиционното проектиране" се заменят с "проектирането".

§ 4. В чл. 10 се правят следните изменения и допълнения:

1. В ал. 1, т. 3 след абревиатурата "СМР" се поставя запетая и се добавя "в т.ч. дата за започване на работа на строителната площадка, продължителност на съответните видове СМР, включително начална и крайна дата за изпълнението им, и дата за завършване на работата на строителната площадка;".

2. Алинея 2 се отменя.

§ 5. В чл. 13, т. 7 думите "инвестиционното проектиране" се заменят с "проектирането".

§ 6. В чл. 16, т. 1, буква "а" думите "в инвестиционния проект и" се заличават.

§ 7. В чл. 30, ал. 3 думите "инвестиционния проект" се заменят с "плана по безопасност и здраве".

§ 8. В чл. 37, ал. 3, т. 2 думите "инвестиционния проект" се заменят с "плана по безопасност и здраве".

§ 9. В чл. 41 се правят следните изменения и допълнения:

1. Създава се нова ал. 2:

"(2) Безопасността на работещите на строежа при извършване на СМР по пътищата се осигурява при спазване на изискванията на тази наредба и на Наредба № 3 от 2010 г. за временната организация и безопасността на движението при извършване на строителни и монтажни работи по пътищата и улиците (обн., ДВ, бр. 74 от 2010 г.; изм. и доп., бр. 34 от 2015 г.)."

2. Досегашните ал. 2 и 3 стават съответно ал. 3 и 4.

§ 10. В чл. 59а думите "Наредба № 4 от 1995 г. за знаците и сигналите за безопасност на труда и противопожарна охрана (ДВ, бр. 77 от 1995 г.)" се заменят с "Наредба № РД-07/8 от 2008 г. за минималните изисквания за знаци и сигнали за безопасност и/или здраве при работа (ДВ, бр. 3 от 2009 г.)".

§ 11. В чл. 76, т. 1 думите "инвестиционния проект" се заменят с "плана по безопасност и здраве".

§ 12. В § 1, т. 5 от допълнителните разпоредби думите "инвестиционното проектиране" се заменят с "проектирането".